Ish këshilltari i nënpresidentit Çeni, fajtor për pengim të drejtësisë
Çështja kishte të bënte me faktin se kush e nxorri emrin e një agjenteje të fshehtë të CIA-s
Libi ka qenë shef personeli i nënpresidentit Dik Çeni dhe njëri nga këshilltarët më të fuqishëm të Shtëpisë së Bardhë. Ai u shpall fajtor për katër akuza nga pesë të ngritura se ka gënjyer ose është përpjekur të gënjejë hetuesit e FBI-së dhe jurinë e madhe federale. Hetimet synonin të gjenin se kush e nxorri në shtyp emrin e ish agjentes së fshehtë të CIA-s Valeri Pllejm. Pas vendimit, avokati i Libit, Ted Wells, tha se do të kërkojë përsëritjen e gjyqit dhe nëse nuk e arrin këtë do ta apelojë vendimin. tha avokati. Emri i zonjës Valeri Pllejm si agjente e CIA-s u zbulua në një artikull gazete në vitin 2003. Prokurori i posaçëm Patrik Ficxherald filloi hetimet për të sqaruar nëse nxjerrja e emrit ishte pjesë e përpjekjeve të Shtëpisë së Bardhë për të diskredituar bashkëshortin e saj, ish ambasadorin Xhozef Uillson. Uillson kishte akuzuar administratën Bush për shtrembërim të fakteve të zbulimit në prag të luftës në Irak. Prokurori Ficxherald bëri këto komente për gazetarët pas dhënies së vendimit. tha Ficxherald. Prokurorët thanë se Libi kishte mësuar për lidhjen e zonjës Pllejm me CIA-n nga nënpresidenti Çeni dhe zyrtarë të tjerë. Avokatët e Libit thonë se ai thjesht nuk mbante mend dhe ishte ngatërruar kur ishte pyetur për bisedat me gazetarët. Disa prej gazetarëve ishin thirru për të dëshmuar mbi çështjen. Prokurori Ficxherald tha se nuk do të ngrejë akuza të tjera për këtë hetim që ka zgjatur katër vjet, pra askush nuk do të akuzohet për çështjen se kush e nxori emrin e ish agjentes së CIA-s. Në Shtëpinë e Bardhë, nësekretarja e shtypit Dana Perino tha se Presidenti Bush e kishte mësuar nga televizioni lajmin për vendimin kundër Libit dhe kishte shprehur keqardhje për të dhe për familjen e tij. Libi mund të dënohet me një afat të gjatë burgimi tani që është shpallur fajtor për katër nga 5 akuza të mundëshme. Ai do të jetë i lirë me kusht deri në muajin maj kur të zhvillohet seanca për dhënien e dënimit. //ii//